Sean Connery

Thomas Sean Connery (født 25. august 1930 i Edinburgh, død 31. oktober 2020 i Nassau på Bahamas) var en Oscar-vinnende britisk skuespiller som spilte i mange Hollywood-produksjoner. Han var den første som spilte James Bond på film.
Connery vant i 1987 Oscar for beste mannlige birolle for sin rolle som Jim Malone i filmen De ubestikkelige.


== Liv og virke ==


=== Bakgrunn ===
Connery ble født i Edinburgh i Skottland. Hans mor, Euphemia «Effie» Maclean, var renholder, og faren, Joseph Connery, var fabrikkarbeider og lastebilsjåfør.  Faren var katolikk, moren protestant. Sean var eldstebarnet med en yngre bror, Neil. Etter endt skolegang arbeidet Connery en tid som melkemann.
I 1946 vervet han seg til Royal Navy. Han fikk trening i Portsmouth på marinens artilleriskole og ved et luftvernbatteri. Han ble dimittert fra marinen på medisinsk grunnlag som skyldtes magesmerter som følge av tolvfingertarmsår.Han tok da en rekke strøjobber, blant annet som scenearbeider ved King's Theatre i Edinburgh i 1951. I 1953 fikk han en mindre rolle i musikalen South Pacific. Han drev også med fotball, der han skal ha fått tilbud om å spille for Manchester United, og kroppsbygging. I 1953 deltok han for Skottland i Mr. Universe-konkurransen.


=== Filmkarriere ===
Connery er mest kjent for sin rolle som James Bond, som han første gang spilte i filmen Dr. No, som hadde premiere i 1962. Han fikk rollen først etter at skuespillerne Cary Grant og James Mason var ute av bildet.Han spilte Bond i totalt syv filmer. 

¤ Aldri si aldri er en uoffisiell James Bond-film og en gjeninnspilling av Thunderball.
Connery er den nest yngste (32 år) av skuespillerne som har spilt James Bond 007. George Lazenby var to år yngre med sine 30 år. De andre skuespillerne var 37–58 år da de fikk rollen som Bond 007 eller sluttet/gav fra seg rollen. Han var ikke forfatter Ian Flemings favoritt som Bond, men Dana Broccoli hadde sett og likt Connery i filmen Darby O'Gill and the Little People. Hun overtalte sin mann, produsenten Albert «Cubby» Broccoli, til å gi Connery rollen som 007.


=== Politikk og utmerkelser ===
Connery var forkjemper for skotsk selvstendighet og var medlem av Scottish National Party.
I 2000 ble han utnevnt til Knight Bachelor og derved opphøyet i ridderstanden. Han fikk da rett til å føre tiltaleformen sir foran sitt navn.


== Filmografi ==
¤ For denne rollen vant han en BAFTA-pris.
¤¤ For denne rollen vant han en Oscar for beste mannlige birolle.


== Litteratur ==
Broccoli, Albert R.; Zec, Donald (1999). When the Snow Melts: The Autobiography of Cubby Broccoli. Trans-Atlantic Publications. 
Cohen, Susan; Cohen, Daniel (1985). Hollywood Hunks and Heroes. New York City: Exeter Books. s. 33. ISBN 978-0-671-07528-6. OCLC 12644589. 
Sellers, Robert (1999). Sean Connery: A Celebration. Robert Hale. ISBN 978-0-7090-6125-0. Besøkt 14. juli 2011. 
Yule, Andrew (1992). Sean Connery: Neither Shaken Nor Stirred. Little, Brown Book Group. ISBN 978-0-7515-4097-0. 


== Referanser ==


== Eksterne lenker ==

(en) Offisielt nettsted 
(en) Sean Connery – kategori av bilder, video eller lyd på Commons 
(en) Sean Connery – galleri av bilder, video eller lyd på Commons 
(en) Sean Connery på Internet Movie Database 
(sv) Sean Connery i Svensk Filmdatabas 
(da) Sean Connery på Filmdatabasen 
(da) Sean Connery på Scope 
(fr) Sean Connery på Allociné 
(en) Sean Connery på AllMovie 
(en) Sean Connery hos Turner Classic Movies 
(en) Sean Connery hos Rotten Tomatoes 
(en) Sean Connery hos TV Guide 
(en) Sean Connery hos The Movie Database 
(en) Sean Connery på Internet Broadway Database
Artikkelen har ingen egenskaper for filmpersondatabaser i Wikidata